港人返工4大瘋狂實證:入院照開工、喪父開OT 蜜月即日折返開會
香港人一生營營役役,為供樓、供養子女、維持生計,不少人只好「搏命返工」,卻忽略自身精神健康。有打工仔近日於網上分享,在香港工作8年感受至深的4件事,提到曾有同事上班至暈倒;老闆父親過身,當天照常加班;同事和老婆去旅行期間遇到工作問題,結果即日半夜飛返香港;第3件事的同事每天加班至晚上9時,最後結婚年半就離婚。樓主直言,「香港人返工真係可以去得好盡」,慨嘆「深深體會到香港生活嗰種瘋狂嘅壓力,令人會開始變得唔正常」。
該打工仔於連登討論區以「
」為題發文,指出在香港工作日久後,「好多人都會慢慢變得唔正常」。他曾於1間全香港人的外資工程公司工作,見證老闆和同事上班「去得好盡」的事蹟。樓主舉出4個例子,第一,「同事返工返到暈咗」,即時送去醫院,其後得知是患上急性盲腸炎,「痛到暈咗」。該同事開完刀第二日吩咐老婆去公司拿電腦及叉電器送去醫院,「俾佢喺醫院覆嘢」。
第二,老闆的父親過身,「過身佢嗰日照OT(加班),出殯嗰日出咗去幾粒鐘,搞完白事就直接返公司」,老闆還說「咁就一了百了,唔使成日出入醫院,做嘢唔係好方便覆客,覆得慢咗」。這位老闆平日經常問其他人「買咗樓未,未買就要勤力啲做嘢」。
第三,有位同事一早請了年假和老婆去旅行,旅行第一天「跟開單job(工作)有問題,個客急call(聯絡),老細瘋狂追殺」,結果「佢即日半夜飛返香港第二朝開會,個假期就咁冇咗」。
第四,第三個例子的同事因太緊張工作,要賺錢供樓,故每天瘋狂加班,「搏升做埋老細啲嘢」,每天加班至晚上9時,星期六也回公司上班,「結果係結咗婚年半就離婚,老婆一蚊都唔分佢就咁走咗」。
樓主表示,「深深體會到香港生活嗰種瘋狂嘅壓力令人會開始變得唔正常,甚至係X街」,因為在該公司工作的薪金不錯,「我都頂X咗3年,有幾次真係收工廿幾歲人喺條街喊咗」。
樓主又說,可能因他相對其他同事較懶惰和不正常,所以升職上位輪不到他,「我辭職走嗰日,老細仲要話我懶同垃圾,喺香港唔會生活到」,現時他去了外國生活,「依家過得仲唔錯」。
帖文為一眾網民帶來共鳴感,指出不少港人是「樓奴」及看錢至上,「為咗供樓去到好盡㗎,個種無工開嘅心情會令到人變態」、「有多人一有首期就去買樓,所以冇工返或怕俾人炒,好大壓力。同埋你老闆都有份營造要買樓嗰啲氣氛呢,典型香港人買樓等於成功」、「證明咗香港嘅生活壓力真係好大,特別係如果係為層樓,同埋有埋小朋友更加難捱」、「香港人太功利,所有嘢嘅價值都取決於你搵唔搵到錢,我都識好多人以為自己搵得多,就狗眼看人低」。
不少網民表示,是否做「奴工」全屬個人選擇,「係慘,佢哋自己揀,冇得怨」、「喺佢哋嘅觀念,人生除咗錢同樓就冇其他嘢,可悲」、「根本香港人奴性極重」、「以前返工為咗改善生活,依家返工返到忘記生活」、「人人取向唔同,有人鍾意用工作填滿自己,有人要平衡」、「發覺香港好多呢啲人,為份工犧牲自己人生仲覺得好威 ,見到人哋唔夠佢哋搏殺就喺度指指點點,話人哋唔夠勤力」。
亦有網民認為,「份糧出幾多咪做幾多囉,你個幾個case(個案)可能人工高呢」、「覆下email(電郵)無乜問題,瞓醫院時間好難過」、「通常呢類死做爛做嘅人,到最後都冇咩機會上位,老細揀人升職睇好多因素,勤力可以話幾乎唔會係其中之一」、「我覺得90後打後已經相對冇咁癲,父母同對上個輩,個個為生活都咬到盡,嗰陣工時長又做到唔放假,自己生意嗰啲除咗過年都唔休息。到今時今日,得7日AL(年假)嘅工都幾難請到人」。